|  |  |
| --- | --- |
|  |  |

Mottakere ifølge liste|

**Høring: krav og kriterier til bærekraftige anskaffelser av tekstiler**

DFØ ønsker innspill og tilbakemelding på forslag til standardformulerte krav og kriterier som skal brukes i bærekraftige offentlige anskaffelser av tekstiler. De endelige kravene skal publiseres som veiledning til offentlige innkjøpere på [kriterieveiviseren (anskaffelser.no)](https://kriterieveiviseren.anskaffelser.no/)

Utkastet består av 15 nye krav og kriterier som skal sikre at offentlige anskaffelser av tekstiler bidrar til å forlenge levetiden på produktene, redusere bruken av kjemikalier og ivareta grunnleggende menneskerettigheter i produksjonen. Du finner en oversikt over kravene og kriteriene i tabellen på s. 2 i dokumentet.

Kravene- og kriteriene som skal ivareta grunnleggende menneskerettigheter skal brukes sammen med [kontraktsvilkår for ivaretakelse av grunnleggende menneskerettigheter i leverandørkjeden | Anskaffelser.no](https://anskaffelser.no/verktoy/maler/kontraktsvilkar-ivaretakelse-av-grunnleggende-menneskerettigheter-i-leverandorkjeden) som er laget i samarbeid med Etisk handel Norge.

Vi ønsker innspill på formuleringer, dokumentasjonskrav og brukervennligheten for oppdragsgivere, samt i hvilken grad leverandørene og produsentene opplever at de kan oppfylle kravene/kriteriene og dokumentere dem. I tillegg til generelle tilbakemeldinger om kravene og kriteriene, har vi i noen tilfeller stilt spesifikke spørsmål som vi også ønsker innspill på. Disse spørsmålene er skrevet i en egen rad nederst i tabellen merket *spørsmål til høring*.

### Slik gir du innspill

Det bes om at dere leverer innspill og svar på spørsmål i et eget dokument - altså ikke som kommentarer skrevet direkte inn i en kopi av dette dokumentet. Dokumentet med innspill kan med fordel være utformet etter følgende mal: Generelle innspill plasseres i toppen av dokumentet, og andre innspill knyttet til spesifikke krav og kriterier separeres ved bruk av samme titler og nummerering som vi har brukt i dette dokumentet. For eksempel kan innspill og svar på spørsmål knyttet til krav nummer 7 om bruk av flammehemmere samles under tittelen «7. Flammehemmere».

Dokumentet med dine innspill sendes til [postmottak@dfo.no](mailto:postmottak@dfo.no) med kopi til [jonamundbrenden.ovregard@dfo.no](mailto:jonamundbrenden.ovregard@dfo.no). E-posten med høringssvar bes merkes med «Høringsinnspill - krav til bærekraftige og sirkulære anskaffelser av tekstiler». Offentlige virksomheter oppfordres til å sende høringssvar via eFormidling.

**Fristen for å gi innspill 31. januar 2024. Høringsinnspill vil bli publisert på høringssiden og blir offentlig tilgjengelig.** Dersom du har spørsmål i forbindelse med høringen, ta kontakt med, [jonamundbrenden.ovregard@dfo.no](mailto:jonamundbrenden.ovregard@dfo.no).

# 1. Innledning

DFØs divisjon for offentlig anskaffelser (ANS) er statens fagorgan for offentlige anskaffelser. Ett av våre mål er å hjelpe offentlige oppdragsgivere med å redusere klima- og miljøbelastningen fra sine anskaffelser og samtidig ivareta respekten for grunnleggende menneskerettigheter i leverandørkjeden. For å nå denne målsetningen lager DFØ veiledning som skal hjelpe oppdragsgiverne i anskaffelsesprosessen, men også sikre at leverandørene i markedet møter tilsvarende krav og kriterier i lignende anskaffelser.

I [handlingsplanen for økt andel klima- og miljøvennlige offentlige anskaffelser og grønn innovasjon](https://anskaffelser.no/om-oss/handlingsplan-gronne-og-innovative-anskaffelser) er tekstiler listet som en av de prioriterte innkjøpskategoriene, der oppdragsgiver som hovedregel skal inkludere miljøkrav eller kriterier for å bidra til redusert miljøbelastning, samt fremme null- og lavutslippsløsninger og sirkulær økonomi.

I 2022 kjøpte offentlig sektor arbeidstøy og andre tekstiler for 2,8 milliarder kroner. Innkjøpene omfattet alle samfunnskritiske institusjoner som helse, politi, forsvar og brannvesen, men også indirekte kjøp til bygg- og anleggs prosjekter. Basert på et slikt innkjøpsvolum har offentlige virksomheter potensialet til å etterspørre bærekraftige tekstilløsninger som legger til rette for lengre levetid, gjenbruk og resirkulering, men også produksjon som ivaretar grunnleggende menneskerettigheter.

Kravsettet er utarbeidet av DFØ sammen med en ekspertgruppe av oppdragsgivere, leverandører og forskere på området. Kravsettet skal publiseres i [DFØs Kriterieveiviser.](https://kriterieveiviseren.anskaffelser.no/)

## Oversikt over krav- og kriteriesettet:

Utkastet består av femten krav og kriterier, hvorav elleve omhandler bærekraft og fire omhandler menneskerettigheter. I tillegg er det linket til et kontraktsvilkår på menneskerettigheter som er laget i samarbeid med Etisk Handel Norge, men hvor en revidert utgave skal på høring i 2024. Kravene er først og fremst utviklet med hensyn til arbeidstøy, men kan også brukes som inspirasjon for andre typer tekstiler.

**Eie og leie:** Det er krav både for de avtalene hvor oppdragsgiver leier tekstilene av en leverandør, og for anskaffelser hvor oppdragsgiver kjøper tekstilene og eier de selv. Vask kan enten foretas av oppdragsgiver i egen regi, eller foretas av leverandør alternativt annen separat leverandør av vaskeritjenester. Hvilken type anskaffelse kravet gjelder (eie eller leie), er angitt bak tittelen på kravet (ved at det står «eie» eller «leie»)

**Oversikt over krav og kriterier:**

| Tittel på krav/kontraktsvilkår | Spesifikasjonstype | Nivå |
| --- | --- | --- |
| 1. Bærekraftig bruk av tekstiler - eie | Kontraktsvilkår | Grunnleggende |
| 1. Statistikk og måling - eie | Kontraktsvilkår | Grunnleggende  Viderekomne |
| 1. Bærekraftig bruk av tekstiler - leie | Kontraktsvilkår | Grunnleggende |
| 1. Statistikk og måling - leie | Kontraktsvilkår | Grunnleggende  Viderekomne |
| 1. Design for lang levetid (eie og leie) | Tildelingskriterium | Grunnleggende |
| 1. Ufargede tekstiler (eie og leie) | Kravspesifikasjon | Grunnleggende |
| 1. Flammehemmere (eie og leie) | Kravspesifikasjon | Grunnleggende |
| 1. Oppstartstid (eie og leie) | Kontraktsvilkår | Grunnleggende |
| 1. Sosialt ansvarlig produksjon utvalgte produkter | Kravspesifikasjon | Grunnleggende |
| 1. Ivaretagelse av grunnleggende menneskerettigheter | Kvalifikasjonskrav | Grunnleggende |
| 1. Ivaretakelse av grunnleggende menneskerettigheter inklusive levelønn | Tildelingskriterium | Viderekomne |
| 1. Innhold av stoffer som gir grunn til bekymring | Kontraktsvilkår | Viderekomne |
| 1. Formaldehyd | Kravspesifikasjon | Grunnleggende |
| 1. Myknere | Kravspesifikasjon | Grunnleggende |
| 1. Miljøkrav til vaskerier | Kvalifikasjonskrav | Grunnleggende |

# Forslag til krav, kontraktsvilkår og tildelingskriterium

Grunnleggende - dette er krav/kriterier som vi anbefaler at alle stiller, med mindre det er særlige omstendigheter som tilsier at kravet ikke er egnet. Dette nivået inkluderer også de kravene som er lovpålagte å stille. De krever i hovedsak ikke veldig mye av innkjøper å bruke. Det er flere leverandører som kan levere og dokumentere oppfyllelse av kravet/kriteriet.

Viderekomne - Dette er krav/kriterier som bidrar til å drive markedet og er egnet for innkjøpere som ønsker å være ambisiøse i å nå bærekraftsmål. Kravene/kriteriene kan være mer krevende for innkjøper å bruke. Leverandørmarkedet kan være umodent, eller varierende på ulike steder i Norge, og det kan være mer arbeidskrevende for leverandør å oppfylle og/eller dokumentere.

Gi også innspill til minimumsanbefaling

I kriterieveiviseren er det en funksjon innkjøpere kan hake av for å få markert kravene som DFØ anbefaler som minimum. Det vil si de kravene og kriteriene DFØ mener er viktigst å prioritere å stille. Dette vil da være de kravene som vi vet vil ha størst bærekraftseffekt, uten at det krever mye jobb av innkjøper og/eller andre i organisasjonen. I tillegg til innspill til selve kravene og kriteriene ønsker vi derfor også innspill til hvilke krav og kriterier DFØ bør angi som minimumsanbefaling for kategorien tekstiler.

## Krav som bidrar til sirkulært bruk – produktanskaffelser

| Kontraktsvilkår  Grunnleggende | 1. Bærekraftig bruk av tekstiler - eie |
| --- | --- |
| Formål med kontraktsvilkåret | Formålet med kontraktsvilkåret er at leverandøren skal påvirke de som er brukere av tekstilene og de som gjør avrop på avtalen (gjør bestillinger) til å ta mer bærekraftige valg.   * Dette kontraktsvilkåret gjelder når man kjøper tekstilproduktene, og selv står for vask, eller anskaffer vaskeritjeneste separat. |
| Formulering av kontraktsvilkåret | Leverandøren skal gjennom hele kontraktsperioden bruke sine virkemidler til å bidra til mer bærekraftig bruk av tekstilene som leverandøren leverer til oppdragsgiver. Med bærekraftig bruk menes her bruk som bidrar til lang levetid og reparasjon av tekstiler som blir ødelagte, redusert feilbruk, svinn og forbruk.    Leverandøren skal gi brukerne følgende informasjon:   * Informasjon om bruk: Brukeren skal informeres om de vanligste måtene produktene blir ødelagt på, og hvordan dette kan unngås. Brukeren skal informeres om hvordan de best mulig skal ivareta produktene under levetiden med hensyn til vedlikehold, reparasjon. * Informasjon om vask: Brukerne skal informeres om hvordan hvert produkt skal behandles, vaskes og oppbevares. Denne informasjonen skal tilpasses vaskerier dersom oppdragsgiver benytter seg av vaskeritjenester.   Informasjonen skal gjøres tilgjengelig for bruker på følgende måte:   * Digitalt tilgjengelig: All overnevnt informasjon skal være enkelt tilgjengelig digitalt for brukeren, og skal kunne knyttes til det enkelte tekstil. Informasjonen skal senest være tilgjengelig [*Oppdragsgiver fyll inn. Dere kan undersøke hvilken frist som er realistisk i leverandørdialog i forkant av konkurransen*.]. * Opplæring: Leverandøren skal levere et kurs (uten ekstra kostnad) som bidrar til forlenget levetid. Formålet er at kurset skal bidra til å øke bevissthet hos brukeren, de som bestiller og de som vasker produktene. Kurset skal inneholde rutiner for hvordan det skal vaskes, repareres og vedlikeholdes. Der hvor tekstilene utgjør forskjellige plagg som skal brukes i kombinasjon, vil opplæring omfatte sammensetning av plaggene for å øke holdbarheten i forskjellige brukersituasjoner.      * Kurset skal gjennomføres ved [*oppdragsgiver fyll inn hvordan kurset skal holdes (som f.eks. e-læringskurs. E-læringskurs vil ofte være mindre prisdrivende enn kurs med fysisk oppmøte.). Fyll også inn hvor ofte kurset skal holdes.*].   Arbeidet med de overnevnte tiltakene skal være tema på jevnlige kontraktsoppfølgingsmøter, og leverandøren skal i samarbeid med oppdragsgiver tilpasse tiltakene underveis i kontraktsperioden dersom det er hensiktsmessig for bedre å oppnå formålet. |
| Dokumentasjon | Leverandør skal legge ved en beskrivelse av sine tiltak og hvordan leverandøren skal jobbe med dette i kontraktsperioden. Leverandøren skal også opplyse om hvordan informasjonen til det enkelt plagg skal gjøres tilgjengelig for brukeren. Beskrivelsen skal være på maks 1 A4-side. |
| Informasjon om kontraktsvilkåret | Hvilke tiltak som etterspørres må tilpasses den enkelte virksomhet. Dere må vurdere om det er hensiktsmessig å etterspørre alle disse tiltakene, og om tiltakene er mulig i den type avtale dere skal ha. Dette må også ses i sammenheng med størrelsen på anskaffelsen.    Angående kursing: Noen virksomheter som har flere ulike leverandører av tekstiler, har sett det som mest hensiktsmessig og selv sammenstille ett helhetlig kurs til brukerne, i stedet for at brukerne må ta flere ulike kurs fra ulike leverandører. Dette kan dere vurdere å gjøre i deres virksomhet, og eventuelt etterspørre informasjon fra de ulike leverandørene som skal brukes i kursene.    Hvis dere skal etterspørre disse tiltakene fra leverandøren, er det en forutsetning at virksomheten **har interne rutiner** som sørger for at dere nyttiggjør dere tiltakene fra leverandøren. Dere må også sørge for at tiltakene dere etterspør blir fulgt opp i kontraktsperioden. |
| Spørsmål til høring | * Er markedet modent for å knytte informasjon om bruk og vedlikehold opp til det enkelte plagg, og slik at det er tilgjengelig digitalt? Hvilke metoder finnes for dette? QR-kode eller er det andre metoder som er enklere for leverandør, men fremdeles brukervennlig? * Og hvilken frist er det realistisk å sette for at den nevnte informasjonen skal være tilgjengelig digitalt? * Er det andre tiltak som bør etterspørres? * Bør vi anbefale at dette kravet (særlig den delen om at informasjon skal være digitalt tilgjengelig for det enkelte tekstil) kun bør stilles til et utvalg av produktene på avtalen? For eksempel de dyreste plaggene? |

| Kontraktsvilkår  Grunnleggende og viderekomne | 2. Statistikk og måling - eie | |
| --- | --- | --- |
| Formål med kontraktsvilkåret | Formålet er å gi oppdragsgiver det nødvendige kunnskapsgrunnlaget til å sørge for mer bærekraftig forbruk av tekstiler.   * Dette kontraktsvilkåret gjelder når man kjøper tekstilproduktene, og selv står for vask, eller anskaffer vaskeritjeneste separat. | |
| Formulering av kontraktsvilkåret | **Grunnleggende:**  **Leverandøren skal gjennom hele kontraktsperioden levere statistikk som bidrar til kunnskap om hvordan produktene brukes, og som bidrar til at man kan ta mer bærekraftig valg.**     * Levere statistikk: Leverandøren skal kontinuerlig føre statistikk over hvilke typer produkt og mengde produkt som er levert på denne avtalen. Statistikken skal også inkludere hvilke plagg som er returnerte pga. slitasje og skader, og på hvilke måter plaggene har blitt ødelagte. Leverandøren skal levere en oversikt over dette [*Oppdragsgiver: fylle inn hvor ofte statistikken skal leveres. F.eks. halvårlig eller i forkant av hvert kontraktsoppfølgingsmøte.*] | **Viderekomne:**  Leverandøren skal gjennom hele kontraktsperioden levere statistikk som bidrar til kunnskap om hvordan produktene brukes, og som bidrar til at man kan ta mer bærekraftig valg.     * Sporing: Leverandøren skal merke tekstilene som leveres på avtalen, slik at de kan knyttes opp til oppdragsgivers system for sporing av plagg. Tekstilene skal merkes ved [*oppdragsgiver: fyll inn hvordan plaggene skal merkes slik at det er i henhold til det digitale sporingssystemet dere har (f.eks. med en chip eller QR-kode)*]. Dette er for å sikre at oppdragsgiver skal kunne se hva produktet har blitt brukt til, hvor mye det har vært brukt og når det blir vasket og reparert. [O*ppdragsgiver: les mer om dette under «Informasjon om kontraktsvilkåret».*] * Levere statistikk: Leverandøren skal kontinuerlig føre statistikk over hvilke typer produkt og mengde produkt som er levert på denne avtalen. Statistikken skal også inkludere hvilke plagg som er returnerte pga. slitasje og skader, og på hvilke måter plaggene har blitt ødelagte. Leverandøren skal levere en oversikt over dette [*Oppdragsgiver: fyll inn hvor ofte statistikken skal leveres. F.eks. halvårlig eller i forkant av hvert kontraktsoppfølgingsmøte.*] |
| Dokumentasjon | Leverandør skal legge ved en beskrivelse av sine tiltak og hvordan leverandøren skal jobbe med dette i kontraktsperioden. Beskrivelsen skal være på maks 1 A4-side. | |
| Informasjon om kontraktsvilkåret | Hensikten med å måle er å kunne ta kunnskapsbaserte valg for å øke bærekraft bruk av tekstiler.    Dersom dere skal etterspørre denne informasjonen fra leverandøren, skal virksomheten utarbeide **interne rutiner** som sørger for at dere nyttiggjør dere av og bruker informasjonen. Les mer om interne rutiner for grønne og sirkulære tekstiler i veiledningen (veiledning kommer). Dere må også sørge for at tiltakene dere etterspør blir fulgt opp i kontraktsperioden.    Angående sporing:   * Dette tiltaket kan dere kun etterspørre hvis dere har (eller skal ha) et system for sporing. Dere må da spesifisere i formuleringen av kontraktsvilkåret, på hvilken måte tekstilene skal merkes, slik at det kan brukes i deres system. Dersom dere anskaffer vaskeritjenester separat, kan dere undersøke mulighetene for å etterspørre systemer for sporing av vaskerileverandøren. * Dersom dere skal be om sporing av tekstilene må dere vurdere om dette kan gjøres i deres virksomhet, eller om det ikke lar seg gjøre (for eksempel av hensyn til personvern). | |
| Spørsmål til høring: | * Til leverandører: er markedet modent for å levere slike systemer for sporing, når det er oppdragsgiver som eier tekstilene? Burde det spesifiseres ytterligere hvordan et slikt system skal være? * Til innkjøpere: Er det annen informasjon/statistikk som vil være nyttig for dere å be om? Har dere eller har dere planer om å ha et sporingssystem for tekstiler? | |

| Kontraktsvilkår  Grunnleggende | 3. Bærekraftig bruk av tekstiler - leie |
| --- | --- |
| Formål med kontraktsvilkåret | Formålet med kontraktsvilkåret er at leverandøren skal påvirke de som er brukere av tekstilene og de som gjør avrop på avtalen (gjør bestillinger) til å ta mer bærekraftige valg.   * Dette kontraktsvilkåret gjelder når man leier tekstilene og leverandøren av tekstilene også har ansvar for vask. |
| Formulering av kontraktsvilkåret | Leverandøren skal gjennom hele kontraktsperioden bruke sine virkemidler til å bidra til mer bærekraftig bruk av tekstilene som leverandøren leverer til oppdragsgiver. Med bærekraftig bruk menes her bruk som bidrar til lang levetid og reparasjon av tekstiler som blir ødelagte, og redusert feilbruk, svinn og forbruk.    Dette inkluderer følgende tiltak:   * Informasjon om bruk: Brukeren skal informeres om de vanligste måtene produktene blir ødelagt på, og hvordan dette kan unngås. Brukeren skal informeres om hvordan de best mulig skal ivareta produktene. * Digitalt tilgjengelig: Den overnevnte informasjon skal være enkelt tilgjengelig digitalt for brukeren, og skal kunne knyttes til det enkelte plagg. Informasjonen skal senest være tilgjengelig [*Oppdragsgiver: fyll inn. Dere kan undersøke hvilken frist som er realistisk i leverandørdialog i forkant av konkurransen*.]. * Kursing: Leverandøren skal levere kurs (uten ekstra kostnad) som bidrar til forlenget levetid. Kurset skal øke bevissthet hos brukerne og de som bestiller produktene. Kurset skal inneholde rutiner for hvordan produktene skal ivaretas og vedlikeholdes. Kurset skal gjennomføres ved [O*ppdragsgiver: fyll inn hvordan kurset skal holdes (som f.eks. e-læringskurs. E-læringskurs vil ofte være mindre prisdrivende enn kurs med fysisk oppmøte.). Fyll også inn hvor ofte kurset skal holdes.*]. * Begrense svinn og forbruk: Leverandøren skal ha et system som sikrer at brukeren ikke får ta ut et nytt produkt uten å levere et gammelt. [*Info. til oppdragsgiver: et slikt krav kan innebære at leverandøren må levere skap som har denne funksjonen til de ulike brukerstedene.*]     Arbeidet med de ovennevnte tiltakene skal være tema på jevnlige kontraktsoppfølgingsmøter, og leverandøren skal i samarbeid med oppdragsgiver tilpasse tiltakene underveis i kontraktsperioden dersom det er hensiktsmessig for bedre å oppnå formålet. |
| Dokumentasjon | Leverandør skal legge ved en beskrivelse av sine tiltak og hvordan leverandøren skal jobbe med dette i kontraktsperioden. Leverandøren skal også opplyse om hvordan informasjonen til det enkelt plagg skal gjøres tilgjengelig for brukeren. Beskrivelsen skal være på maks 1 A4-side. |
| Informasjon om kontraktsvilkåret | Hvilke tiltak som etterspørres må tilpasses den enkelte virksomhet. Dere må vurdere om det er hensiktsmessig å etterspørre alle disse tiltakene, og om tiltakene er mulig i den type avtale dere skal ha.    Kontraktsvilkåret er ment til å bedre samarbeidet mellom leverandør og oppdragsgiver. Det kan være nyttig at oppdragsgiver har én person per brukersted som har ansvar for den jevnlige kontakten med leverandørene, slik at det er tydelig for leverandøren hvem de skal ha kontakt med og at leverandøren ikke har mange ulike personer å forholde seg til.    Angående kursing: Noen virksomheter som har flere ulike leverandører av tekstiler, har sett det som mest hensiktsmessig og selv sammenstille ett helhetlig kurs til brukerne, i stedet for at brukerne må ta flere ulike kurs fra ulike leverandører. Dette kan dere vurdere å gjøre i deres virksomhet, og eventuelt etterspørre informasjon fra de ulike leverandørene som skal brukes i kursene.    Angående begrense svinn og forbruk: Det er ikke alle vaskeritjenester som tilbyr slike systemer. Du bør undersøke modenheten i markedet, og være obs på at dette kan være noe som leverandøren eventuelt må få på plass i løpet av kontraktsperioden.    Hvis dere skal etterspørre disse tiltakene fra leverandøren, er det en forutsetning at virksomheten **har interne rutiner** som sørger for at dere nyttiggjør dere tiltakene fra leverandøren. Dere må også sørge for at tiltakene dere etterspør blir fulgt opp i kontraktsperioden. |
| Spørsmål til høring | * Er markedet modent for å knytte informasjon om bruk og vedlikehold opp til det enkelte plagg, og slik at det er tilgjengelig digitalt? Hvilke metoder finnes for dette? QR-kode eller er det andre metoder som er enklere for leverandør, men fremdeles brukervennlig? * Og hvilken frist er det realistisk å sette for at den nevnte informasjonen skal være tilgjengelig digitalt? * Er det andre tiltak som bør etterspørres? * Bør vi anbefale at dette kravet (særlig den delen om at informasjon skal være digitalt tilgjengelig for det enkelte tekstil) kun bør stilles til et utvalg av produktene på avtalen? For eksempel de dyreste plaggene? |

| Kontraktsvilkår  Grunnleggende + viderekomne | 4. Statistikk og måling - leie | |
| --- | --- | --- |
| Formål med kontraktsvilkåret | Formålet er å gi oppdragsgiver det nødvendige kunnskapsgrunnlaget til å sørge for mer bærekraftig forbruk av tekstiler.   * Dette kontraktsvilkåret gjelder når man leier tekstilene og leverandøren av tekstilene også har ansvar for vask. | |
| Formulering av kontraktsvilkåret | **Grunnleggende:**  **Leverandøren skal gjennom hele kontraktsperioden levere statistikk som bidrar til kunnskap om hvordan produktene brukes, og som bidrar til at man kan ta mer bærekraftig valg.**     * Levere statistikk: Leverandøren skal kontinuerlig føre statistikk over mengde produkt som er bestilt, og hvilke typer produkt, i tillegg til levetiden til produktene som brukes på denne avtalen. Statistikken skal også inkludere mengde svinn og hvilke plagg som er returnerte pga. slitasje og skader, og på hvilke måter plaggene har blitt ødelagte. * Leverandøren skal levere en oversikt over dette på forespørsel. Det skal også være tema på jevnlige kontraktsoppfølgingsmøter. | **Viderekomne:**  **Leverandøren skal gjennom hele kontraktsperioden levere statistikk som bidrar til kunnskap om hvordan produktene brukes, og som bidrar til at man kan ta mer bærekraftig valg.**     * Sporing: Leverandøren skal ha et system som sporer det enkelte produkt, slik at man kan se hva produktet har blitt brukt til, hvor mye det har vært brukt og når det blir vasket og reparert og mengde svinn. * Levere statistikk: Leverandøren skal kontinuerlig føre statistikk over mengde produkter som er levert, og hvilke typer produkt, levetiden til produktene som brukes på denne avtalen, samt informasjonen som er hentet inn fra sporing av produktet. Statistikken skal også inkludere mengde svinn og hvilke plagg som er returnerte pga. slitasje og skader, og på hvilke måter plaggene har blitt ødelagte. Leverandøren skal levere en oversikt over dette på forespørsel. * Det skal også være tema på jevnlige kontraktsoppfølgingsmøter. |
| Dokumentasjon | Leverandør skal legge ved en beskrivelse av sine tiltak og hvordan leverandøren skal jobbe med dette i kontraktsperioden. Beskrivelsen skal være på maks 1 A4-side. | |
| Informasjon om kontraktsvilkåret | Hensikten med å måle er å kunne ta kunnskapsbaserte valg for å øke bærekraft bruk av tekstiler.    Dersom dere skal etterspørre denne informasjonen fra leverandøren, bør virksomheten utarbeide **interne rutiner** som sørger for at dere nyttiggjør dere av og bruker informasjonen. Les mer om interne rutiner for grønne og sirkulære tekstiler i veiledningen (veiledning kommer). Dere må også sørge for at tiltakene dere etterspør blir fulgt opp i kontraktsperioden.    Angående sporing: Dersom dere skal be om sporing av tekstilene må dere vurdere om dette kan gjøres i deres virksomhet, eller om det ikke lar seg gjøre (for eksempel av hensyn til personvern). | |
| Spørsmål til høring | * Til leverandører:   + Angående informasjonen som skal leveres på basiskravet: Kan man se levetiden til plaggene hvis man ikke har sporing med f.eks. chip?   + Er markedet modent for å levere slike systemer for sporing? Burde det spesifiseres ytterligere hvordan et slikt system skal være? * Til innkjøpere: Er det annen informasjon/statistikk som vil være nyttig for dere å be om? | |

## Krav og kriterier som bidrar til å forlenge levetid til tekstilene:

| TildelingskriteriumGrunnleggende | 5. Design for lang levetid (eie og leie) |
| --- | --- |
| Formål med tildelingskriteriet | Premiere tekstiler som er laget med formål om lang levetid. I dette ligger det at produktet er designet for reparasjon og ombruk. |
| Formulering av tildelingskriteriet | Dette tildelingskriteriet gjelder klær og uniformer.  Tilbyder blir premiert for å oppfylle kravene som er listet opp under. Det blir premiert for hvert av de opplistede tiltakene som leverandørene oppfyller. [*Innkjøper må i produktlisten angi for hvilke produkter man kan oppnå poeng*]. [*Til innkjøper: Dere må tilpasse hvilke av disse tiltakene der ønsker å premier etter type anskaffelse og brukerbehov. Dere kan også legge til andre tiltak som vil fremme lang levetid i deres konkrete konkurranse. Dere kan også vurdere om noen av tiltakene er bedre egnet å stille som krav.*]    Kravene skal bidra til at produktet er designet for lang levetid. Tilbyder får poeng dersom produktet er:   * Utformet slik at logoer eller særlige identifikasjonskjennetegn enkelt kan fjernes eller dekkes uten å skade produktet. (Dette punktet bidrar til at tekstilet kan brukes videre av andre utenfor virksomheten) * Utformet slik at logoer er av høy nok kvalitet til å vare under hele plaggets levetid * Utformet slik at deler av produktet som er særlig utsatt for (bruks)skader enkelt kan byttes ut (eks. utbyttbare kanter på bukseben og ermer) * Utformet med stoff av høyere slitestyrke på utsatte områder hvor slitasje er normalt (knær, albuer osv.) * Utformet slik at passformen er fleksibel og kan benyttes av flere * Utformet med hensyn til at størrelsesmerking skal tåle vask gjennom hele levetiden * Deler som glidelåser, knapper etc. enkelt kan fås tak i og byttes ut med nye deler * Leverandør må kunne levere reservedeler til alle produkter og tilbehør (f.eks. glidelåser, knapper og spenner) som inngår i produktene som skal leveres. Reservedeler til slitedelene skal minimum være allment tilgjengelig for kjøp, eller kunne erstattes gjennom garanti- eller vedlikeholdsavtale i [*Oppdragsgiver fyll inn antall år, f.eks. 5 eller 10, basert på* markedsdialog] *X* år etter levering av produktet. Dersom den bestemte delen ikke kan være tilgjengelig i hele perioden, skal leverandøren sørge for å kunne erstatte delen med en tilsvarende del som oppfyller den samme funksjonen.   [*Oppdragsgiver må her bruke markedsdialogen til å undersøke hva leverandørene kan levere. Ut fra det kan oppdragsgiver vurdere hvilket antall år garanti som bør være krav og hva som bør være tildelingskriterium]* |
| Dokumentasjon | Leverandør skal krysse av tabell for hver produktlinje i bestillingen, samt legge ved beskrivelse av hvordan det enkelte kravet er overholdt slik at produktene er designet for lang levetid.    [*Til innkjøper: dere bør lage en oversiktlig måte leverandøren kan markere for hvilke produkter de oppfyller hvilke krav. For eksempel ved å ha egne kolonner for hvert av kravene i produktlisten. Dette må tilpasses den enkelte avtale*.] |
| Informasjon om kravet | Dette tildelingskriteriet gir forslag til hvordan dere kan premiere for lenger levetid. Kriteriet må i stor grad tilpasses den enkelte anskaffelser. Der bør gjøre god markedsundersøkelse, blant annet for å vurdere om det er andre tiltak enn punktene over som bør premieres, og om noen av tiltakene som er listet opp bør utgå.    Dere må også tydeliggjøre (f.eks. i produktlisten) for hvilke produkter det enkelte tiltak gir uttelling (ved å se på hvilke tiltak som er relevant å ha for ulike produkter), og om noen tiltak eller noen av produkttypene skal gi mer uttelling.    Når dere ber om vedlikeholdsavtale, må dere også lage en plan for hvordan dere skal følge opp slitasje og andre mangler på tekstilene, slik at dere faktisk får brukt vedlikeholdsavtalen. |
| Spørsmål til høring | * Det er foreslått å premiere vedlikeholdsavtale med mulighet for utbytte av deler i 10 år etter levering av produktet. Ber om kommentar på dette. * Bør vedlikeholdsavtale tas ut som et eget krav. Hvor det er forslag om et krav på 5 år, og et mer ambisiøst på 10 år? * Bør reservedeler være gratis som en del av garantien? Eller må leverandørene legge ved en prisliste? * Er det en overkommelig mengde dokumentasjon for å dokumentere dette tildelingskriteriet? * Er de to punktene om logo motstridende eller er det mulig å oppnå begge deler for samme plagg? Eller kan dette løses ved hyppigere bruk Print-on demand løsninger før bestiller bekrefter bestillingen? |

## Krav for å begrense kjemikaliebruk og miljøpåvirkning fra produksjon

|  |  |
| --- | --- |
| Kravspesifikasjon  Grunnleggende | 6. Ufargede tekstiler (eie og leie) |
| Formål med kravet | Farging av tekstiler er en miljøbelastende prosess. Ved å unngå (eller begrense) farging av tekstiler sikrer du lavere miljøbelastning fra tekstilene. |
| Kravformulering | Følgende tekstiler skal ikke være farget [*Til innkjøper: list opp for hvilke produkter dette gjelder. F.eks. undertøy og andre klær som ikke er en synlig del av uniformen. Dere kan også markere hvilke produkter kravet gjelder for i produktlisten og henvise tilbydere til den.*]. |
| Dokumentasjon av kravet | Tilbyder skal bekrefte at kravet er oppfylt. |
| Informasjon om kravet | Du bør undersøke med potensiellelverandører for å finne ut hvilke tekstiler som ikke trenger å farges. I noen tilfeller kan ufargede tekstiler være mindre estetiske, og derfor ikke dekke brukernes ønske. Det er derfor viktig at dere undersøker med de som skal bruke tekstilene hva de tenker om de ulike tekstilene før dere velger ut for hvilke produkter kravet skal gjelde for. Dette kravet kan være særlig aktuelt for klesplagg som ikke er en synlig del av en uniform og for laken og håndklær etc. Dere må vurdere selv hvilke produkter det ikke er nødvendig å få farget. |

| Kravspesifikasjon  Grunnleggende | 7. Flammehemmere (eie og leie) |
| --- | --- |
| Formål med kravet | Flammehemmere som brukes i tekstilproduksjon utgjør en risiko for både helse og miljø. Produsenter bør derfor unngå bruken av disse og heller levere produkter som ivaretar flammehemming på annen måte, for eksempel ved bruk av tekstiler med naturlig flammehemmende egenskaper. |
| Kravformulering | Det skal ikke forekomme flammehemmere i produktene. Dette inkluderer både organiske fosforbaserte flammehemmere og halogenerte flammehemmere.  Unntak for kravet for følgende produkter: [*Oppdragsgiver fyll inn for hvilke produkter, om noen, kravet ikke gjelder. Dette kan være produkter med spesielle egenskaper og med høyere krav til brannsikkerhet. Se mer under «Informasjon om kravet».*] |
| Dokumentasjon av kravet | Erklæring fra produsent(er) om at flammehemmere ikke forekommer i de tekstilproduktene som skal leveres på avtalen. |
| Informasjon om kravet | Flammehemmere bidrar til utslipp av helseskadelige kjemikalier. Bruken av flammehemmere bør derfor unngås i tilfeller hvor det ikke er nødvendig for å ivareta brannsikkerhet.    For noen anskaffelser er det nødvendig å stille krav til brannsikkerhet og oppfyllelse av brannkrav. I disse tilfellene kan det være nødvendig med bruk av flammehemmere for å overholde brannkravet. Oppdragsgiver bør i slike tilfeller i forkant av konkurransen gå i dialog med markedet om hvilke flammehemmere som kan tas i bruk for både å ivareta brannkravene, og begrense den helse- og miljøskadelige effekten av flammehemmere. Dere bør da også undersøke om markedet, istedenfor å bruke flammehemmere, kan oppfylle de relevante brannkravene ved bruk av tekstiler med naturlig flammehemmende egenskaper. Dette kan for eksempel være ull eller lin. |
| Spørsmål til høringen | * Er det noen standardiserte branntester/brannkrav som brukes for tekstiler (og særlig for arbeidstøy) som vi også bør foreslå å stille krav om? * Er kravet for strengt? Er det noen typer flammehemmere som bør tillates? |

| Kontraktsvilkår  Grunnleggende | 8. Oppstartstid (eie og leie) |
| --- | --- |
| Formålet med kontraktsvilkåret | Unngå kort frist på oppstartstid for kontrakten. Dette for å hindre tidspress på underleverandører som går på bekostning av hensyn til miljø og menneskerettigheter |
| Formulering av kontraktsvilkåret | Oppstartstid for kontrakten skal være *X* [*Oppdragsgiver fyll inn tid her, f.eks. 6 måneder evt. lengre, basert på informasjon fra markedsdialog*] fra kontraktsignering. |
| Informasjon om kontraktsvilkåret | Før kunngjøring av konkurransen bør du gå i dialog med markedet for å undersøke hvor lang tid leverandørene trenger for å levere produktene du etterspør, og med de miljøhensynene du etterspør. Ofte vil standard leveringstid være rundt et halvt år (for særlig store anskaffelser kan det være rundt ett års leveringstid) og det vil ofte være behov for lenger tid dersom leverandørene skal dokumentere miljøhensyn ved å miljømerke produktene.    Ved store volumer kan offentlige oppdragsgivere skape press på leverandørleddene når de stiller krav om kortere leveringstid enn det som følger av normal produksjonsprosess. Det kan få uønskede konsekvenser blant annet ved at underleverandører må ta inn uerfaren personell og opprette midlertidige arbeidsplasser som kanskje ikke har samme HMS-rutiner. I tillegg vil en kortere oppstartstid ofte føre til at leverandørleddene ikke får tid til å oppfylle de miljøkravene som oppdragsgiver stiller. Særlig dersom dere som oppdragsgiver har stilt krav i anskaffelsen til at miljøegenskaper skal dokumenteres ved for eksempel miljømerker. Dessuten kan tidspress hos underleverandører føre til at det ikke er tid til at produktene kan transporteres med båt, hvorpå det må brukes flytransport som har større miljøbelastning.    Det er derfor viktig at dere unngår å ha kort leveringstid som tildelingskriterium eller setter en kort leveringstid som krav. Men at dere aktivt undersøker med de potensielle leverandørene hva som er nødvendig leveringstid både med tanke på transport og med tanke på trygg produksjon.    Kontraktsvilkåret er også viktig for å ivareta grunnleggende menneskerettigheter i produksjonen. Ved å unngå korte leveringsfrister bidrar man til at arbeiderne i leverandørkjeden ikke jobber uforholdsmessige mengder overtid, noe som er et systematisk problem i tekstilindustrien.  Det er også viktig at dere ikke har for korte bestillingstider ved avrop, men interne rutiner for å samle opp bestillinger og at dere planlegger slik at bestillingene gis tilstrekkelig tid fra bestilling til levering. |
| Spørsmål til høringen | * Kan vi gi en konkret anbefaling til minimums oppstartstid (f.eks. 6 måneder), eller bør det alltid tilpasses av innkjøper basert på markedsdialog for den konkrete anskaffelsen? * Har dere noen forslag til hvordan vi bør håndtere dette med bestillingstider ved avrop? Bør det være egne kravformuleringer i dette kontraktsvilkåret? |

## Krav og kriterier for å fremme respekt for grunnleggende menneskerettigheter i leverandørkjeden

Disse skal brukes sammen med [kontraktsvilkår for ivaretakelse av grunnleggende menneskerettigheter i leverandørkjeden | Anskaffelser.no](https://anskaffelser.no/verktoy/maler/kontraktsvilkar-ivaretakelse-av-grunnleggende-menneskerettigheter-i-leverandorkjeden), som er utviklet av DFØ sammen med Etisk handel Norge.

| **Kravspesifikasjon** | **9. Sosialt ansvarlig produksjon – utvalgte produkter** |
| --- | --- |
| Formål med kravet | Hovedformålet er at produkter som anskaffes skal være produsert under arbeidsforhold som ivaretar grunnleggende menneskerettigheter for arbeidstakerne og lette kontraktsoppfølging for oppdragsgiver. |
| Formulering av spesifikasjonen | Produktene som er spesifisert i produktlisten i bilag [X/Oppdragsgiver angir i hvilket bilag det fremkommer hvilke produkter kravet gjelder for] skal være sosialt ansvarlig produsert.  At produktene er sosialt ansvarlig produsert innebærer at de er produsert under arbeidsforhold som oppfyller følgende:   * ILOs kjernekonvensjoner om tvangsarbeid, barnearbeid, diskriminering, fagforeningsfrihet og kollektive forhandlinger (nr. 29, 87, 98, 100, 105, 111, 138 og 182) * Nasjonal lovgivning i produksjonslandet. Av særlig relevante forhold fremheves 1) lønns- og arbeidstidsbestemmelser; 2) helse, miljø og sikkerhet; 3) regulære ansettelsesforhold, inklusive arbeidskontrakter; samt 4) lovfestede forsikringer og sosiale ordninger.   Det skal komme tydelig frem i bestillingssystemet hvilke produkter som er sosialt ansvarlig produsert.  Statistikk over antall bestilte sosialt ansvarlig produserte enheter skal leveres til oppdragsgiver.  Dersom leverandøren skal levere til flere ulike lokasjoner i oppdragsgivers virksomhet, skal leverandøren også kunne levere tallene per lokasjon.  Tallene skal sendes uoppfordret til oppdragsgiver innen satte frister og leveres X ganger i året. Første leveranse skal skje Y måneder etter oppstart [oppdragsgiver endrer X og Y]. |
| Dokumentasjon: | Dokumentasjon på at produktene er sosialt ansvarlig produsert kan være at produktene er sertifisert etter merkeordninger som for eksempel Fairtrade, UTZ eller Rainforest Alliance.  Annen dokumentasjon som er tredjepartssertifisert og som bekrefter at ILOs kjernekonvensjoner og nasjonal lovgivning i produksjonslandet er ivaretatt, godtas også.  Leverandøren skal opplyse i produktlisten hvordan kravet oppfylles for utvalgte produkter, ved angivelse av merkeordning eller på annen måte.  Ved bruk av leverandørens bestillingssystem skal leverandøren oppgi hvordan produktene som er sosialt ansvarlig produsert skal fremheves i systemet. Ved bruk av EHF katalog skal sosialt ansvarlige produkter merkes i henhold til formatet. |
| Informasjon om spesifikasjonen | Kravet kan brukes når du skal kjøpe produkter som innebærer risiko for brudd på menneskerettigheter i leverandørkjeden, hvis slike sertifiseringsordninger finnes for de produktene du skal kjøpe.  Oppdragsgiver spesifiserer hvilke produkter dette gjelder, etter en markedsdialog.  For en del tekstiler er slike sertifiseringsordninger utbredt, og DFØ anbefaler å bruke denne kravspesifikasjonen når du skal kjøpe disse produktene.  Hva slags dokumentasjon som oppgis som aktuell bør tilpasses ut ifra hvilke tekstiler du skal kjøpe.  Når du vet hvilke produkter som innebærer risiko for brudd på menneskerettigheter, bør du undersøke om de er dekket av en eller flere merkeordninger. Dette kan du enten avdekke i markedsdialogen, og du kan også sjekke de ulike merkeordningene sine nettsider.  Når du vet at det finnes risiko for brudd på menneskerettigheter, og at det eksisterer merkede produkter på markedene, anbefaler vi at det vurderes å plukke ut de produktene som utgjør en høy andel av innkjøpsvolumet, enten i verdi eller andel. Om dere etterspør merkeordning som et tildelingskriterium, anbefaler DFØ å koble dette til antatt volum.  Kravet brukes sammen med [kontraktsvilkår for ivaretakelse av grunnleggende menneskerettigheter i leverandørkjeden | Anskaffelser.no](https://anskaffelser.no/verktoy/maler/kontraktsvilkar-ivaretakelse-av-grunnleggende-menneskerettigheter-i-leverandorkjeden)  **Relaterte lenker**   * + [DFØs høyrisikoliste](https://anskaffelser.no/berekraftige-anskaffingar/menneskerettigheter/hoyrisikolisten)   + Oversikt over produkttyper som Fairtrade sertifiserer: <https://www.fairtrade.no/index.php>   + EHF-kodeliste: https://vefa.difi.no/ehf/codelist/eco/ |
| Spørsmål til høring: | * Hvilke merkeordninger er aktuelle for tekstil * For hvilke varer er en slik merkeordning utbredt?  I hvilken grad fanger noen merkeordninger opp både miljø og menneskerettigheter? |

| **Kvalifikasjonskrav**  **Grunnleggende** | **10. Aktsomhetsvurderinger for ivaretakelse av grunnleggende menneskerettigheter** |
| --- | --- |
| Formål med kvalifikasjonskravet | Formålet med kvalifikasjonskravet er å kontrollere at leverandøren gjennomfører aktsomhetsvurderinger i tråd med OECDs retningslinjer for ansvarlig næringsliv. Dette er for å sikre at leverandøren har nødvendig teknisk og faglig kompetanse til å etterleve kontraktsvilkårene for ivaretakelse av grunnleggende menneskerettigheter i leverandørkjeden under hele kontraktsperioden. |
| Formulering av kvalifikasjonskravet | Leverandøren skal gjennomføre aktsomhetsvurderinger i tråd med OECDs retningslinjer for ansvarlig næringsliv. |
| Dokumentasjon: | Alternativ 1: Leverandører som er omfattet av åpenhetsloven:  Skal legge ved lenke til oppdatert redegjørelse for aktsomhetsvurderinger iht. krav i åpenhetsloven § 5.    Alternativ 2: Leverandører som ikke er omfattet av åpenhetsloven: Skal  dokumentere at de gjennomfører aktsomhetsvurderinger i tråd med OECDs retningslinjer for ansvarlig næringsliv trinn 1-6.Enten med link til nettside hvor det er publisert eller vedlegg. |
| Informasjon om kvalifikasjonskravet | Den høye risikoen for alvorlige brudd på grunnleggende menneskerettigheter ved produksjon av tekstil tilsier at leverandøren kan dokumentere at aktsomhetsvurderinger aktivt gjennomføres ved innlevering av tilbud.  **Viktig informasjon:**  Det er viktig å varsle i tidlig markedsdialogen at dere vil stille et slikt kvalifikasjonskrav, slik at de leverandørene som ikke har rutiner og prosesser på plass får tid til å få på plass disse. Dere signaliserer også da at dere ønsker å stille krav til at dere vil at deltakere i konkurrensen etterlever kravene i åpenhetsloven.    [Kontraktsvilkår om ivaretagelse av menneskerettigheter](https://anskaffelser.no/verktoy/maler/kontraktsvilkar-ivaretakelse-av-grunnleggende-menneskerettigheter-i-leverandorkjeden) må brukes i tillegg til kvalifikasjonskravet.    Hvordan følge opp kravet: (tips til kontraktsoppfølging)  Å stille et slikt kvalifikasjonskrav vil lette kontraktsoppfølging i og med at dere kontrollerer at aktsomhetsvurderinger er på plass ved tilbudsinnlevering for leverandører som er omfattet av åpenhetsloven. De leverandører som ikke er omfattet av loven skal ha trinn 1 i OECDs retningslinjer for ansvarlig næringsliv på plass)  Det er viktig å også legge en videre plan for kontraktsoppfølging i avtaleperioden. Dette har DFØ veiledning om dette på [temasidene](https://anskaffelser.no/berekraftige-anskaffingar/menneskerettigheter-i-offentlige-anskaffelser) om menneskerettigheter på anskaffelser.no. |
| Spørsmål til høring: | * For de som ikke er omfattet av åpenhetsloven: Er det andre måter dette heller burde dokumenteres på? * DFØ mener dette kvalifikasjonskravet bør med hver gang ved anskaffelser av en viss størrelse i en høyrisikokategori som tekstiler. Et det utfordringer ift. kapasitet hos oppdragsgiver med å evaluere et slik kvalifikasjonskrav. |

| **Tildelingskriterium** | **11. Kontroll av ivaretakelse av grunnleggende menneskerettigheter ved produksjonsenhetene inklusive kontroll av utbetaling av levelønn** |
| --- | --- |
| Formål med tildelingskriteriet | Formålet er å premiere leverandører som kan dokumentere produksjonsenhetene er sertifisert eller at de jevnlig gjennomfører 3. parts revisjon for å kontrollere at respekt for grunnleggende menneskerettigheter ivaretas ved produksjonsenheten, inklusive [levelønn.](https://livingwages.unglobalcompact.org/#section3_4) |
| Formulering av tildelingskriteriet | Tilbyder blir premiert for andel produkter, (multipliseres med estimert volum (\*i kroner eller antall) av de enkelte produktene.) tilvirket på produksjonsenheter som er [SA8000 sertifiserte;](https://sa-intl.org/sa8000-search/) registrert som [International Accord produksjonsenhet](https://internationalaccord.org/factories/); eller tilsvarende.  Når leverandørens produksjonsenhet ikke er sertifisert i samsvar med SA8000, likestilles årlige revisjonsprotokoller i henhold til SMETA 4-pillarer og andre tredjeparts-sertifiserte revisjonsprotokoller som også inkluderer krav om levelønn.  Godkjent 3e partsrevisor skal være autorisert som kvalitetsrevisor av Norsk sertifisering (<https://norsksertifisering.no/personer/revisjonsleder-kvalitet-qla-qa/>) eller tilsvarende.  Revisjonen som danner grunnlaget for vurderingen, kan ikke være eldre enn 12 måneder. |
| Dokumentasjon: | Leverandør skal fylle inn i produktskjema hvilke produkter som er tilvirket på produksjonsenhet som er [SA8000](https://internationalaccord.org/factories/) eller [International Accord](https://internationalaccord.org/factories/) sertifisert eller årlig blir revidert med SEMTA 4-pillar, Oecotex eller GOTS revisjonsprotokoll. Lenke til oppdatert dokumentasjon skal vedlegges (ved innsendt tilbud skal den seneste revisjonen være gjennomføre i løpet av det 12 siste månedene før kontraktsstart). |
| Informasjon om tildelingskriteriet | Dette tildelingskriteriet kommer i tillegg til [kontraktsvilkåret](https://anskaffelser.no/verktoy/maler/kontraktsvilkar-ivaretakelse-av-grunnleggende-menneskerettigheter-i-leverandorkjeden), og eventuelt kvalifikasjonskravet.  Den svært høye risikoen for alvorlige brudd på grunnleggende menneskerettigheter minskes gjennom at produksjonsenheter jevnlig (minst årlig) er kontrollerte for ivaretakelse av grunnleggende menneskerettigheter under tilvirkningen av produktene på kontrakten. Ved å premiere leverandørene som har slik sertifisering eller jevnlig gjennomfører tilsvarende 3. parts revisjon, minskes risikoen for brudd kontraktsvilkårene som ivaretar de grunnleggende menneskerettighetene i produksjonen.  Jo høyere andel varer som tilvirkes ved fabrikker som er sertifisert eller der det gjennomføres 3. parts revisjon, jo mer vil oppdragsgiver kunne støtte seg på dette i kontraktsoppfølgingen. Dette vil både gi besparelser hos oppdragsgiver i hva som vil være nødvendige ressurser å sette av til kontraktsoppfølging og gi bedre sikkerhet i at leverandøren oppfyller kravene i kontraktsvilkåret.  Markedsdialog er viktig ved bruk av dette tildelingskriteriet. Først og fremst for å varsle at dere ønsker å bruke et slikt tildelingskriterium og få en oversikt om leverandører kan levere på dette og i hvilken grad. Selv når få kan levere på dette, vil det være aktuelt å bruke dette kontraktsvilkåret for å motivere.  Mye tekstil (over 80 prosent av verdensmarkedet) produseres i Bangladesh, hvor det ofte er alvorlige brudd på menneskerettighetene og mange ikke har levelønn. |
| Spørsmål til høring | * Bør vi vise til at levelønnsutbetalingen skal være utregnet iht. en spesifikk standard? * Bør vi gi halvpoeng til leverandører som ved tilbudsinnlevering enda ikke kan dokumentere utbetalt levelønn til ansatte ved produksjonsenheten, men som kan dokumentere at levelønn kommer at utbetales i løpet av første kontraktsåret? * Hvilke typer risikoer finnes for urettferdig evaluering med dette forslaget? * Skal industri/bransje revisjonsprotokoll telle like mye som revisjonsprotokoll fra uavhengig sivilsamfunnsorganisasjon som for eksempel SEDEX? Om ja, hvorfor? Om nei, hvorfor ikke? * Bør andre initiativer for å fremme bedre arbeidsvilkår i tekstilindustrien premieres? For eksempel om leverandøren kan dokumentere at, og hvordan prosjekter rundt sosial dialog gjennomføres? Om ja, hvordan kan en rettferdig evaluering av sosial dialog-prosjekter gjennomføres? |

## Miljøkrav til produktene

| Kontraktsvilkår  **Spesielle** | **12. Innhold av stoffer som gir grunn til bekymring (kandidatlisten)** |
| --- | --- |
| Formål med kontraktsvilkåret | Dette kontraktsvilkåret minimerer innholdet av de helse- og miljøfarlige stoffene som er oppført på kandidatlisten i EUs kjemikalieregelverk Reach. |
| Formulering av kontraktsvilkåret | Tekstiler som leveres på kontrakten, skal ikke inneholde stoffer oppført på den gjeldende kandidatlisten (artikkel 59 i forordning (EF) nr. 1907/2006 om registrering, vurdering, godkjenning og begrensning av kjemikalier (REACH)) i nivåer over 0,1 vektprosent (1000 mg/kg) per stoff. 0,1 vektprosent refererer til hver enkelt del av et produkt1.    Dersom nye stoffer føres opp på kandidatlisten i løpet av kontraktsperioden, skal leverandøren innen seks måneder etter at Det europeiske kjemikaliebyrået (ECHA) har offentliggjort en revidert kandidatliste, legge fram en handlingsplan for hvordan stoffene kan fases ut. Handlingsplanen legges frem for oppdragsgiver på forespørsel.    1[Vektprosenten refererer til hver enkelt del av en sammensatt artikkel og refererer dermed ikke til 0,1% av et sammensatt produkt, men til 0,1% av hver bestanddel.](https://echa.europa.eu/documents/10162/23036412/articles_en.pdf) |
| Dokumentasjon | **Merking**  Følg opp merkingen av kontraktsvilkåret ved å sjekke at det foreligger gyldig lisens for det aktuelle produktet. Dette er sjekket som nedenfor:   * [Nordisk miljømerking](https://www.svanen.se/en/) av tekstiler, huder/skinn og lær Versjon 4 eller 5 * [EU Ecolabel](http://ec.europa.eu/ecat/) for tekstilprodukter 2014/350/EU * [GOTS](https://www.global-standard.org/) versjon 6.0 (2020) eller versjon 7.0 (2023)   **Analyserapport**  Følg opp kontraktsperioden ved å be om analyserapporter for stikkprøver og kontroller at verdiene er under kravgrenseverdien for hvert stoff. Sjekk også at analysene er utført av et laboratorium akkreditert for analysemetoden som er brukt.    **Egenerklæring verifisert av et akkreditert verifiseringsorgan**  Be om leverandørens egenerklæring inkludert teknisk dokumentasjon av samsvar verifisert av et akkreditert verifikasjonsorgan, akkreditert for oppgaven i samsvar med ISO / IEC 17029. |
| Informasjon om kontraktsvilkåret | På kandidatlisten (artikkel 59 i forordning (EF) nr. 1907/2006 om registrering, vurdering, godkjenning og begrensning av kjemikalier (Reach))1 finner vi såkalte "spesielt farlige stoffer" (Substances of very high concern, SVHC). Dette er stoffer med egenskaper som kan ha alvorlige og varige virkninger på menneskers helse og miljøet. Kandidatlisten oppdateres jevnlig, omtrent to ganger i året. Den nyeste listen finner du på nettsiden til den europeiske kjemikaliemyndigheten ECHA2.  Kriteriet ekskluderer stoffer på kandidatlisten i konsentrasjoner over 0,1 vektprosent (1000 mg/kg). På dette nivået er leverandøren ifølge Reach-forordningen pliktig til å gi informasjon om innholdet av stoffer fra kandidatlisten i produktet, samt levere informasjon til SCIP-databasen3 hos den europeiske kjemikaliemyndigheten Echa.  Mer informasjon om kandidatlisten og kjemikalier i varer finnes på nettsiden til Kjemikalieinspeksjonen4.  1[kandidatförteckningen(artikel 59 i förordning (EG) 1907/2006 om registrering, utvärdering, godkännande och begränsning av kemikalier (Reach))](https://echa.europa.eu/candidate-list-table?p_p_id=viewsubstances_WAR_echarevsubstanceportlet&amp;p_p_lifecycle=0&amp;p_p_state=normal&amp;p_p_mode=view&amp;p_p_col_id=column-1&amp;p_p_col_pos=3&amp;p_p_col_count=4&amp;_viewsubstances_WAR_echarevsubstanceportlet_delta=50&amp;_viewsubstances_WAR_echarevsubstanceportlet_keywords=&amp;_viewsubstances_WAR_echarevsubstanceportlet_advancedSearch=false&amp;_viewsubstances_WAR_echarevsubstanceportlet_andOperator=true&amp;_viewsubstances_WAR_echarevsubstanceportlet_orderByCol=staticField_-106&amp;_viewsubstances_WAR_echarevsubstanceportlet_orderByType=desc&amp;cur=2)  2<https://echa.europa.eu/sv/candidate-list-table>  3<https://www.kemi.se/lagar-och-regler/ytterligare-eu-regler/avfallsdirektivet---scip/kort-om-anmalan-av-amnen-i-varor-till-scip-databasen>  4<https://www.kemi.se/lagar-och-regler/reach-forordningen/kandidatforteckningen> |
| Spørsmål til høring | * Hvilket forhold har leverandørene til REACH listen? * Brukes denne i forbindelse med innkjøp til standardsortiment i bedriften? |

| Kravspesifikasjon  grunnleggende | **13. Formaldehyd (eie og leie)** |
| --- | --- |
| Formål med kravet | Formaldehyd har helsefarlige egenskaper som giftig, sensibiliserende, de kan forårsake genetiske defekter og kan forårsake kreft. Kravet begrenser innholdet av formaldehyd som slippes ut fra tekstiler. |
| Kravformulering | Det frie og (delvis) rentdolyserbare formaldehydinnholdet (CAS nr. 50-00-0) skal ikke overstige 75 ppm (75 mg/kg) i tekstiler levert i henhold til kontrakten.    På forespørsel må leverandøren for eksempel kunne vise til ett av følgende:   * Gyldig lisens for én av følgende etiketter, for eksempel: * Ökotex Standard 100 (produktklasse I, II), 2021-2023   Svanemerket, Tekstiler, huder/skinn og lær, versjon 4 eller 5   * EU Ecolabel for tekstilprodukter, 2014/350/EU * GOTS versjon 6.0 (2020) eller 7.0 (2023) * bluesign APPROVED – BSSL (bluesign system substance list, use case A, B), versjon 13 eller 14 * Analyserapport fra akkreditert laboratorium med målte nivåer av formaldehyd som oppfyller grenseverdien for kravet. Analysen kan utføres i henhold til standarden EN ISO-14184-1 eller tilsvarende. * Leverandørens egenerklæring/ inkludert teknisk dokumentasjon av samsvar verifisert av et akkreditert verifikasjonsorgan, akkreditert for oppgaven i henhold til ISO/IEC 17029 eller tilsvarende standard. |
| Dokumentasjon | Dersom kravet er verifisert med etikett, kan oppfølging gjøres ved å sjekke at det foreligger gyldig lisens for det aktuelle produktet. Dette er sjekket: [Ökotex](http://www.oeko-tex.com/en/label-check), [Svanemerket (Svanen)](https://www.svanen.se/), [EU Miljømerke](http://ec.europa.eu/ecat/), [GOTS](https://www.global-standard.org/).  Hvis kravet bekreftes med [BlueSign](https://www.bluesign.com/en) Et gyldig sertifikat kan forespørres fra leverandøren. Leverandøren kan på sin side få det fra sin "bluesign system partner" i forsyningskjedenbluesign APPROVED gjelder for individuelle tekstiler. Hvis bluesign APPROVED brukes som bevis, kreves det et sertifikat for hvert tekstil i produktet.  **Analyserapport**  Hvis kravet er verifisert med analytiske rapporter, utfør stikkprøver av analyserapportene og kontroller at verdiene er under kravgrenseverdien for formaldehyd. Sjekk også at analysene er utført av et akkreditert laboratorium  **Egenerklæring verifisert av akkreditert verifikasjonsorgan**  Dersom verifisert egenerklæring benyttes som bevis på kravet, be om leverandørens egenerklæring med dokumentasjon som viser at kravet er oppfylt. Egenerklæringen må verifiseres av et verifiseringsorgan som er akkreditert for oppgaven i henhold til ISO/IEC 17029 eller tilsvarende standard. |
| Informasjon om kravet | Formaldehyd inngår i flere forskjellige typer behandlinger av tekstiler for å oppnå egenskaper som vri- og krympemotstand, smuss- og vannavstøtning, flammehemmende middel og økt vaskemotstand. Det brukes også som konserveringsmiddel for å forhindre skadedyrsangrep under transport.1  Mange vevde produkter med de ovennevnte funksjonelle egenskapene, som tilbys på markedet i dag, inneholder formaldehyd, og tilgjengeligheten av formaldehydfrie alternativer kan være begrenset.  Formaldehyd er et flyktig stoff som derfor lett slippes ut fra produkter. Det er derfor viktig å stille krav til lave nivåer. Formaldehyd har følgende helsefarlige egenskaper:   * Giftig * kreftfremkallende * mistanke om bestikkelser (kan skade genomet) * sensibiliserende (kan forårsake allergi)   Basiskriteriet er på samme nivå som i vedlegg XVII til forordning (EF) 1907/2006 om registrering, vurdering, godkjenning og begrensning av kjemikalier (REACH) for tekstiler til forbrukere. Kriteriet går imidlertid lenger enn lovverket da det omfatter flere typer tekstiler, for eksempel personalbekledning, som ikke omfattes av regelverket.  1[Kjemikalier i tekstiler-Risiko for menneskers helse og miljø. Rapport fra Kjemikalieverket 6/14, oktober 2014](https://www.kemi.se/download/18.6df1d3df171c243fb23a98f3/1591454110491/rapport-6-14-chemicals-in-textiles.pdf) |
| Dokumentasjon | Dersom kravet er verifisert med etikett, kan oppfølging gjøres ved å sjekke at det foreligger gyldig lisens for det aktuelle produktet. Dette er sjekket: [Ökotex](http://www.oeko-tex.com/en/label-check), [Svanemerket (Svanen)](https://www.svanen.se/), [EU Miljømerke](http://ec.europa.eu/ecat/), [GOTS](https://www.global-standard.org/).  Hvis kravet bekreftes med [BlueSign](https://www.bluesign.com/en) Et gyldig sertifikat kan forespørres fra leverandøren. Leverandøren kan på sin side få det fra sin "bluesign system partner" i forsyningskjedenbluesign APPROVED gjelder for individuelle tekstiler. Hvis bluesign APPROVED brukes som bevis, kreves det et sertifikat for hvert tekstil i produktet.  **Analyserapport**  Hvis kravet er verifisert med analytiske rapporter, utfør stikkprøver av analyserapportene og kontroller at verdiene er under kravgrenseverdien for formaldehyd. Sjekk også at analysene er utført av et akkreditert laboratorium  **Egenerklæring verifisert av akkreditert verifikasjonsorgan**  Dersom verifisert egenerklæring benyttes som bevis på kravet, be om leverandørens egenerklæring med dokumentasjon som viser at kravet er oppfylt. Egenerklæringen må verifiseres av et verifiseringsorgan som er akkreditert for oppgaven i henhold til ISO/IEC 17029 eller tilsvarende standard. |
| Spørsmål til høringen | * Har dere erfaring med et slikt krav? |

| Kravspesifikasjon grunnleggende | **14. Myknere i belegg og utskrift** |
| --- | --- |
| Formål med kravet | Formålet med kravet er å begrense miljø- og helsefarlige stoffer i belegg og trykk på tekstiler. |
| Kravformulering | For tekstiler levert i henhold til kontrakt med belegg/overflatelag og/eller trykk, skal summen av stoffene i tabellen nedenfor ikke overstige 0,1 vektprosent (1000 mg/kg tekstil).   |  |  |  | | --- | --- | --- | | Nei | Stoff | CAS-nei | |  |  |  | | 1 | Di(2-etylheksyl)ftalat (DEHP) | 117-81-7 | | 2 | di(2-metoksietyl)ftalat (DMEP, BMEP) | 117-82-8 | | 3 | Dipentylftalat (DPP) | 131-18-0 | | 4 | Diisopentylftalat (DIPP) | 605-50-5 | | 5 | Di(heptyl, nonyl, undecyl)ftalat (DHNUP)  1,2-benzendikarboksylsyre, di-C7-11-forgrenede og lineære alkylestere | 68515-42-4 | | 6 | Diisoheptylftalat (DIHP)  1,2-benzendikarboksylsyre, di-C6-8-forgrenede alkylestere, C7-rike | 71888-89-6 | | 7 | N-pentylisopentylftalat | 776297-69-9 | | 8 | Diisobutylftalat (DIBP) | 84-69-5 | | 9 | Dibutylftalat (DBP) | 84-74-2 | | 10 | Diheksylftalat (DnHP) | 84-75-3 | | 11 | 1,2-benzendikarboksylsyre, dipentylester, forgrenet og lineær | 84777-06-0 | | 12 | Benzylbutylftalat (BBP) | 85-68-7 | | 13 | 1,2-benzendikarboksylsyre, diheksylester, forgrenet og lineær | 68515-50-4 | | 14 | Diisononylftalat (DINP) ( 28553-12-0 ) 1,2-benzendikarboksylsyre, di-C8-10-forgrenede alkylestere, C9-rike (68515-48-0) | 28553-12-0 og 68515-48-0 | | 15 | Diisodecylftalat (DIDP) ( 26761-40-0 ) 1,2-benzendikarboksylsyre, di-C9-11-forgrenede alkylestere, C10-rike (68515-49-1) | 26761-40-0 og 68515-49-1 | | 16 | Di-n-oktylftalat (DNOP) | 117-84-0 | |
| Dokumentasjon | Leverandøren skal på forespørsel kunne presentere noe av for eksempel følgende:   * Gyldig lisens for en av for eksempel følgende etiketter:   + Ökotex Standard 100 (produktklasse I, II, III) 2021-2023   + Nordisk miljømerking av tekstiler, huder/skinn og lær Versjon 4 eller 5   + GOTS versjon 6.0 (2020) eller versjon 7.0 (2023)   + bluesign GODKJENT – BSSL (bluesign system substance list, bruksområde A, B og C), versjon 13 eller 14 * Analyserapport fra et akkreditert laboratorium med målte nivåer av de angitte ftalater som oppfyller grenseverdien i kravet. Analysen kan utføres i henhold til Standard ISO14389:2014 eller tilsvarende. * Leverandørens egenerklæring inkludert teknisk dokumentasjon av samsvar verifisert av et akkreditert verifikasjonsorgan, akkreditert for oppgaven i samsvar med ISO/IEC 17029 eller tilsvarende standard.   **Forslag til oppfølging**  **Merking**  Hvis kravet er bekreftet med en etikett, må du kontrollere at det er en gyldig lisens for det aktuelle produktet. Dette kan sjekkes på hvert nettsted: [Ökotex](https://www.oeko-tex.com/en/label-check), [Nordisk Miljømerking](https://www.svanen.se/en/), [GOTS.](https://www.global-standard.org/)  Hvis kravet er verifisert med [bluesign](https://www.bluesign.com/en), kan et gyldig sertifikat kreves fra leverandøren. Leverandøren kan motta et sertifikat fra sin "bluesign system partner" i forsyningskjeden. bluesign APPROVED dekker de ulike tekstilene. Hvis bluesign APPROVED brukes som verifisering, kreves et sertifikat for hver innkommende tekstil i produktet.  **Analyserapport**  Hvis kravet er verifisert med analyserapporter, utfør stikkprøver på analyserapportene og kontroller at verdiene er under kravgrenseverdien for hver mykner. Sjekk også at analysene er utført av et akkreditert laboratorium. |
| Informasjon om kravet | Myknere brukes i belegg og trykk på tekstiler, spesielt i PVC. Mange myknere er hormonforstyrrende og/eller reproduksjonstoksiske. De kan lekke ut av materialet og tas opp av kroppen, og finnes derfor i blod, brystmelk og urin1.  De mjukgjørere som er oppført i kravet er oppført på kandidatlisten2 (artikkel 59 i forordning (EG) 1907/2006 om registrering, evaluering, godkjenning og begrensning av kjemikalier (REACH)) eller omfattes av begrensninger i REACH vedlegg XVII. Dette kravet har en grenseverdi som er lavere enn begrensningene i vedlegg XVII og er dermed strengere enn lovgivningen.  Flere av mjukgjørere på kandidatlisten omfattes også av krav om tillatelse i REACH vedlegg XIV.  Siden REACH vedlegg XIV ikke regulerer stoffer i varer som er produsert utenfor EU, er risikoen for innhold av disse mjukgjørere større i produkter produsert utenfor EU1.  1[Förslag till utfasning av fortplantningsstörande och hormonstörande ftalater i Sverige. Kemikalieinspektionen rapport 7/14](https://www.kemi.se/download/18.6df1d3df171c243fb23a98f2/1591454110225/rapport-7-14-ftalatuppdraget.pdf)  2[Kandidatförteckningen (artikel 59 i förordning (EG) 1907/2006 om registrering, utvärdering, godkännande och begränsning av kemikalier (Reach))](https://echa.europa.eu/candidate-list-table?p_p_id=viewsubstances_WAR_echarevsubstanceportlet&amp;p_p_lifecycle=0&amp;p_p_state=normal&amp;p_p_mode=view&amp;p_p_col_id=column-1&amp;p_p_col_pos=3&amp;p_p_col_count=4&amp;_viewsubstances_WAR_echarevsubstanceportlet_delta=50&amp;_viewsubstances_WAR_echarevsubstanceportlet_keywords=&amp;_viewsubstances_WAR_echarevsubstanceportlet_advancedSearch=false&amp;_viewsubstances_WAR_echarevsubstanceportlet_andOperator=true&amp;_viewsubstances_WAR_echarevsubstanceportlet_orderByCol=staticField_-106&amp;_viewsubstances_WAR_echarevsubstanceportlet_orderByType=desc&amp;cur=2) |
| Spørsmål til høringen | * Har dere erfaring knyttet til et slikt krav? |

| **Kvalifikasjonskrav**  **Grunnleggende** | **15. Miljøvennlig vaskeritjeneste – eie og leie** |
| --- | --- |
| Formål med kvalifikasjonskravet | Formålet med kvalifikasjonskravet er å redusere den totale miljøpåvirkningen fra vaskeritjenesten. |
| Formulering av kvalifikasjonskravet | Tilbyder skal ha et system og rutiner for å redusere de viktigste miljøbelastningene fra vaskeritjenesten. Dette skal inkludere arbeid med miljøvennlig forbruk av energi og vann, og reduksjon av helse- og miljøfarlige stoffer.  Dette kan gjøres ved at vaskeritjenesten er   * Miljømerket med type-1 miljømerke (for eksempel Svanemerket), i tillegg til system og rutiner for å opprettholde overholdelse av kravet. * Ha miljøledelsessystem i henhold til ISO 14001 (for eksempel Miljøfyrtårn eller EMAS) eller miljøledelsesstandard (ISO14001) |
| Dokumentasjon: | Tilbyder skal levere en beskrivelse av sine tiltak for å redusere de viktigste miljøbelastningene fra vaskeritjenesten.  Dette kan også dokumenteres med   * Attest fra tredjepartssertifisert miljømerke type-1, for hele vaskeritjenesten (for eksempel Svanemerket). Ved denne dokumentasjonen skal tilbyder også levere en beskrivelse av sine rutiner og tiltak for å opprettholde krav til miljøvennlig vaskeritjeneste som nevnt i dette kravet. * Miljøledelsessystem eller miljøledelsesstandard som oppfyller kravet. Ved denne dokumentasjonen skal tilbyder også levere en beskrivelse av sine rutiner og tiltak for å opprettholde krav til miljøvennlig vaskeritjeneste som nevnt i dette kravet. * Annen dokumentasjon som viser at tilbyder har miljøledelsestiltak for å redusere den totale miljøpåvirkningen fra vaskeritjenesten, samt en beskrivelse av tilbyders rutiner og tiltak for å opprettholde krav til miljøvennlig vaskeritjeneste som nevnt i dette kravet. |
| Informasjon om kvalifikasjonskravet | Dette kravet er egnet både for de som leier tekstiler med tilhørende vaskeritjeneste og de som eier egne tekstiler og skal anskaffe vaskeritjeneste til egne tekstiler.  DFØ anbefaler at offentlige oppdragsgivere stiller miljøkrav til driften av vaskerier de inngår avtale med. Dette er imidlertid et område hvor en del har svanemerket sin vaskeritjeneste (evt. andre miljømerker) og en del har miljøledelsessystem.  Det er viktig å ikke stille et kvalifikasjonskrav som utelukker enten miljøledelsessystem eller miljømerket vaskeritjeneste. |

|  |  |
| --- | --- |
| Spørsmål til høring: | * Vil gjerne ha innspill på dette kvalifikasjonskravet. * Er det andre måter å stille et slikt kvalifikasjonskrav på som fanger opp både de vaskeriene som har miljøledelsessystem og de vaskeriene som har miljømerket vaskeritjenester? * Er det tydelig at dette kravet kan fungere både for de som kjøper en ren vaskeritjeneste til egne tekstiler og de som leier tekstiler? |